
Z A P I S N I K

6. sjednice Vijeća Mjesnog odbora „Bruno Bušić“, 15.11.2021. s početkom u 18:00 sati u prostorijama mjesnog odbora „Bruno Bušić“,

NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević

Predsjedava Sandra Tomljenović, predsjednica Vijeća.
Predsjednica konstatira da je nazočno 7 od 7 članova Vijeća, te otvara  6. sjednicu Vijeća Mjesnog odbora.
Predsjednica predlaže verifikaciju zapisnika 5. sjednice koji su članovi Vijeća dobili e-poštom.
Vijeće prihvaća tekst Zapisnika 5. sjednice Vijeća održane 15.10.2021. jednoglasno bez nadopuna i ispravaka.
Predsjednica predlaže dnevni red kojeg su svi prisutni vijećnici primili e-mailom. Dodaje u
točku pod rednim brojem 3. Prijedlog Programa nerazvrstanih cesta 1. reda u 2022., te ostale točke pomiče za jedan dalje i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći

D N E V N I   R E D

1. Donošenje zaključka o izmjeni Financijskog plana VMO “Bruno Bušić” za 2021.
2. Donošenje zaključka o utvrđivanju prioriteta za izradu PKA GČ Peščenica-Žitnjak
            za 2022.
3. Prijedlog promjena nerazvrstanih cesta 1. reda u 2022. godini
4. Aktualna komunalna problematika
5. Izvještaj o poduzetim aktivnostima
6. Korištenje prostora MS “B. Bušić”
7. Izvješća, pitanja i prijedlozi


Ad 1. Donošenje zaključka o izmjeni Financijskog plana VMO “Bruno Bušić” za 
          2021.

Predsjednica otvara raspravu. U raspravi sudjeluju svi prisutni vijećnici.

Nakon rasprave vijećnici jednoglasno donose 

ZAKLJUČAK O IZMJENI FINANCIJSKOG PLANA
Mjesnog Odbora ''Bruno Bušić'' za 2021.

Članak 1.
U financijskom planu Mjesnog odbora ''Bruno Bušić'' za 2021. , članak 1. mijenja se i glasi:

„PRIHODA:									771.229,00 KN
RASHODA:									771.229,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	771.229,00

	6711
	PRIHODI ZA FINANCIRANJE RASHODA POSLOVANJA
	771.229,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	771.229,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	665.929,00

	 
	ODRŽAVANJE JAVNIH ZELENIH POVRŠINA
	357.504,00

	 
	ODRŽAVANJE NERAZVRSTANIH CESTA
	308.425,00

	3291
	NAKNADE ČLANOVIMA VIJEĆA MJESNOG ODBORA
	99.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	6.300,00




Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.




Ad 2. Donošenje zaključka o utvrđivanju prioriteta za izradu PKA GČ Peščenica-   
          Žitnjak za 2022.

Predsjednica je dostavila svim vijećnicima printani materijal „MO Bruno Bušić“ – prioriteti za PKA 2022. i  otvara raspravu. U raspravi sudjeluju svi prisutni vijećnici.

Nakon rasprave vijećnici jednoglasno donose 

Zaključak
o utvrđivanju prioriteta za izradu PKA GČ Peščenica-Žitnjak za 2022.

Prihvaća se prijedlog prioriteta plana komunalnih aktivnosti MO „Bruno Bušić“.


Ad 3. Prijedlog promjena nerazvrstanih cesta 1. reda u 2022. godini

Predsjednica je upoznala vijećnike s prijedlogom Programa nerazvrstanih cesta 1. reda u 2022. godini u kojem je za područje Peščenica – Žitnjak predviđeno asfaltiranje Heinzelove ulice istočni krak od križanja s ul. Grada Vukovara do križanja s Planinskom ulicom.
Predsjednica otvara raspravu. U raspravi sudjeluju svi prisutni vijećnici.

Nakon rasprave vijećnici jednoglasno donose 

Zaključak-mišljenje
o prijedlogu promjena Programa nerazvrstanih cesta 1. reda u 2022.

Vijeće Mjesnog odbora „Bruno Bušić“ daje pozitivno mišljenje i prihvaća se prijedlog Programa nerazvrstanih cesta 1. reda u 2022. 


Ad 4. Aktualna komunalna problematika

Predsjednica je upoznala vijećnike s zaprimljenim zahtjevom J.B. za uvođenje naplate zone 2. ili 3. na parking mjestima u ulici Jure Kaštelana od broja 16 do broja 26.

Predsjednica otvara raspravu. U raspravi sudjeluju svi prisutni vijećnici.
Vijećnici smatraju da uvođenje zone naplate parkiranja ne može biti parcijalno riješeno već dio sveobuhvatnog plana određivanja zone naplate na području MO „Bruno Bušić“, pogotovo jer nigdje na području mjesnog odbora nije uvedena naplatna zona. Također iz zahtjeva nije vidljivo da se većina stanara slaže s prijedlogom uvođenja naplatne zone.

Nakon rasprave vijećnici jednoglasno donose 

Zaključak
o prometnoj problematici

Vijeće Mjesnog odbora „Bruno Bušić“ ne prihvaća  prijedlog uvođenja naplatne zone parkiranja u Ulici Jure Kaštelana od broja 16 do 26.



Ad 5. Izvješće o poduzetim aktivnostima

Predsjednica je vijećnicima podnijela izvještaj o problematici i aktivnostima koje su poduzete u rješavanju u periodu od 16.10.do 14.11. 2020. godine.

· 15.10.2021. od Odsjeka za zelene površine Zrinjevac zatraženi su podaci o sječi breza u dječjem parku Šimunovićeva i poljskog jasena (Fraxinus angustifolia) preko puta Jakšićeve 25 (Jakšićeva 14 – 52 sjeverna strana). U zaprimljenom odgovoru navedeno je da su stabla na navedenim lokacijama bila suha i kao takva opasna za građane. U takvim situacijama Zrinjevac postupa bez rješenja za rušenje. Zamjenska sadnja biti će obavljena u roku od dva do tri mjeseca ovisno o vremenskim uvjetima,
· 18.10.2021.obaviještena je Čistoća o lokacijama glomaznog otpada pri čemu je Predsjednica povratno informirana da Čistoća trenutno nema mogućnost zbrinjavanja glomaznog otpada te zbog navedenog razloga Čistoća ne može postupiti po dojavi,
· 19.10.2021. poslan je mail u GU u kojem su dokumentirane lokacije klupa na kojima je potrebno napraviti redovno održavanje,
· 19.10.2021. poslan je mail u gradski ured s fotografijama i popisom lokacija na kojima treba izvaditi panjeve, ukloniti drveće, napraviti zamjensku sadnju i provesti obrezivanje,
· 20.10.2021. poslan je mail svim korisnicima da podnesu zahtjev za korištenje prostora
· 26.10. 2021. zamjenik predsjednice, g. Ivan Romštajn poslao je mail u VGČ Peščenica-Žitnjak g. Borisu Berberu s upitom za postavljanje kamera na parkingu. Iz odgovora je vidljivo da navedena stavka nije predviđena u financijskim planovima Vijeća gradskih četvrti. Također postavljanje kamera otvara i pitanje nadzora kamera kao i troškova budućeg održavanja.  Zbog svega navedenog, prijedlog postavljanja kamera nije odobren u VGČ Peščenica – Žitnjak.
· 1.11.2021. predsjednica je dostavila Plan komunalnih aktivnosti za 2022. godinu
· 2.11.2021. predsjednica je dostavila lokacije hidranata Vodoopskrbi i odvodnji s upitom o održavanju istih. Do sazivanja sjednice MO nije zaprimljen odgovor nadležnih službi
· 3.11.2021. predsjednica je dostavila upit o prometnoj studiji pročelniku za promet Mariu Miličeviću. Budući nije dobila odgovor zatraženo je od GU da se pošalje požurnica na predmetni upit
· 3.11.2021. predsjednica je dostavila mail ravnateljici OŠ Dobriša Cesarić s zamolbom boljeg održavanja opreme školskog igrališta
· 9.11.2021. predsjednica je poslala zahtjev gradskom uredu za čišćenje slivnika u pothodniku kod okretišta Borongaj



Ad  6. Korištenje prostora MS “B. Bušić”	

Predsjednica je upoznala vijećnike o zaprimljenim zahtjevima za korištenje prostora MO “B. Bušić” i to:
· Matica umirovljenika Peščenica Žitnjak – utorak od 15-18 u maloj dvorani
· Gerontološki centar Dom za starije osobe, Peščenica – utorak 11:30-13  u velikoj i maloj dvorani i četvrtak 11:00-13:00 u velikoj dvorani
· Sindikat umirovljenika hrvatske PŽ– ponedjeljak 8-12 u maloj dvorani, četvrtak od 16-18, svaka 1. subota u mjesecu 8-22
· Dom zdravlja četvrtak 8-10 u maloj i velikoj dvorani
· Matica umirovljenika Bruno Bušić – ponedjeljak  11-14 u velikoj dvorani,  utorak 14-17 u velikoj dvorani, srijeda 14-17 u velikoj dvorani, četvrtak 14-17 u velikoj dvorani, petak 11-14 u velikoj dvorani i svaka 3. subota u mjesecu 16-22 u velikoj dvorani
· Zvjezdane staze MD petak 19-22
· Šahovski klub HAŠK petak 17-21 uredska prostorija, 4. subota u mjesecu 17-21 mala i velika dvorana, nedjelja 9-15 u velikoj dvorani

Uz zahtjeve za korištenje priloženi su i planovi rada, osim Doma zdravlja istok koji u traženom terminu provodi mjerenje šećera i tlaka. 
Vijećnik Marinko Blažević predlaže da se kod novih zahtjeva korištenje prostora odobri samo udrugama ili građanima s prostora MS “Bruno Bušić” s čime su svi vijećnici suglasni.

Nakon rasprave vijećnici jednoglasno donose 

Zaključke 
o korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava povremeno korištenja prostora MS  kako slijedi:
1. Matici umirovljenika Peščenica Žitnjak 
· utorkom od 14-17 u maloj dvorani
2. Domu za starije osobe Peščenica, „Gerontološki centar Dom za starije osobe Peščenica“
· utorkom od 11:30-13:00  u velikoj dvorani
· utorkom od 11:00-13:00 u maloj dvorani
· četvrtkom 11:00-13:00 u velikoj dvorani
3. Sindikatu umirovljenika hrvatske Pešćenica Žitnjak
· ponedjeljkom od 8:00-12:00 u maloj dvorani
· četvrtkom od 16-18 u maloj dvorani
· [bookmark: _gjdgxs]1. subota u mjesecu 8-22 u cijelom prostori
4. Domu zdravlja „Istok“, Patronažna služba 
· četvrtkom od 8-10 u maloj i velikoj dvorani
5. Matici umirovljenika podružnica Bruno Bušić
· ponedjeljkom 11-14 u velikoj dvorani
· utorkom od 14-17 u velikoj dvorani
· srijedom od 14-17 u velikoj dvorani, četvrtak 14-17 u velikoj dvorani, petak 11-14 u velikoj dvorani
· 3. subota u mjesecu 16-22 u velikoj dvorani
6. Udruzi ljubitelja „Zvjezdanih staza“  
· petkom od 19:00-22:00 u maloj dvorani
7. Šahovski klub HAŠK 
· petkom od 17:00-21:00 u uredskoj prostoriji
· 4. subota u mjesecu od 17:00 -21:00 u velikoj i maloj dvorani
· nedjeljom od 9:00-15:00 u velikoj dvorani

Ad 7. Izvješća, pitanja i prijedlozi

Predsjednica izvještava o rješavanju prometnog problema na križanju Planinske i Donjih Svetica. Aktivnost “Izvođenje radova na optimizaciji rada semaforskog uređaja na raskrižju Planinska – Donje Svetice“  nalazi se u Program radova Sektora za ceste na području Gradnja i održavanje nerazvrstanih cesta u 2021. godini te je  pokrenut postupak javne nabave za izvođenje radova te su osigurana i sredstva za isto sukladno navedenom Programu. Navedena aktivnost i sredstva planiraju se i  kao prenesena obveza u sljedećoj planskoj 2022. godini. Trenutno je u Uredu za javnu nabavu u proceduri postupak donošenje Odluke o odabiru izvođača. Sektora za promet koji je izradio programske smjernice  i naručio izradu prometnog elaborata „“Optimizacija rada semaforskog uređaja  raskrižja Planinska –Donje Svetice TD 19-0076“. U prometnom elaboratu  TD 19-0076 uočeno je da se planira  preraspodjela prometnih traka na istočnom privozu raskrižja ( Planinska ulica-istok ) na način da se traka za  lijevo skretanje prenamijenjuje u traku za ravno, a traka za ravno-desno prenamijenjuje se u traku za desno skretanje odnosno onemogućuje se lijevo skretanje na raskrižju iz pravca istoka prema jugu. Nadalje elaboratom je planirana modernizacija prometne opreme.
Nadalje predsjednica izvještava o projektu udruge Mali zmaj koja se bavi promicanjem kvalitete života siromašne i nezbrinute djece osmislili su plemenit projekt pomoći u učenju starijim osnovnoškolcima  (od V. do VIII. razreda). Trenutno će se instrukcije održavati u MO Peščenica, ako se ukaže potreba MO Bruno Bušić ustupit će svoje prostore.
Pitanja i prijedloga nema i ovime je iscrpljen dnevni red. Predsjednica u 19:15 zatvara 6. sjednicu VMO



[bookmark: _GoBack]KLASA: 026-02/20-02/2016
URBROJ: 251-06-11-1102-20-3
Zagreb, 15. studenog 2021.

Zapisnik sastavila:   
                                                                   
Mirjana Grubišić


Predsjednica
Vijeća Mjesnog odbora „Bruno Bušić“
Sandra Tomljenović, mag. biol.











6

